Camina pel TDAH-Sabadell 360, col·laboració
2024-11-24
Col·laborem amb la Federació Catalana de Familiars i Afectats per TDAH juntament amb l’associació local, TDAH Vallès per donar visibilitat al TDAH assolint el repte Sabadell 360 en 4 etapes. A més, fem ciutat, fem esport.
Etapes:
ETAPA 1 Diumenge 27 d’octubre de 2024, Dia nacional del TDAH. De la Salut a Sant Julià; 12 km; 330 m de desnivell positiu; 250 m de desnivell negatiu; 3:45 h
ETAPA 2 Diumenge 3 de novembre de 2024. De Sant Julià a Can Gambús; 11 km; 120 m de desnivell positiu; 210 m de desnivell negatiu; 3:03 h.
ETAPA 3 Diumenge 10 de novembre de 2024. De Can Gambús a la Romànica; 11 km; 105 m de desnivell positiu; 180 m de desnivell negatiu; 2:50 h.
ETAPA 4 Diumenge 24 de novembre de 2024. De la Romànica a la Salut; 10 km; 250 m de desnivell positiu; 165 m de desnivell negatiu; 3:07 h.
Per participar-hi cal inscriure’s en aquest enllaç: https://www.federaciocatalanatdah.org/camina-pel-tdah-sabadell360/
Gratuït per a socis/es UES

UES inclusiva.- Torre Mossèn Homs
2024-11-25
Distància: 11,5 km >> desnivell: +/- 120 m
Hora i punt de trobada: Torre Mossèn Homs a les 08:30 h
Anirem fins al punt de trobada en cotxes particulars, trobada a Sabadell a les 8 del matí, a l’aparcament dels FGC Creu Alta.
Activitat gratuïta, però amb inscripció prèvia.
Cal portar aigua, esmorzar, roba adequada a les condicions climatològiques, calçat per caminar per muntanya, bastó de senderisme, i ganes de fer de guies.
En acabar, dinar social al Restaurant Casa Paco, menú: 11,50€

Caminades saludables +60, tot el dia.- Vall del Llobregat: Viladordis - Pont de Vilomara
2024-11-26, 2024-11-28
Aquest trimestre reprenem el cicle de la Vall del Llobregat (GR 270), que al llarg de tres etapes als mesos de setembre, octubre i novembre, ens portarà de Sallent al Pont de Vilomara.
Novembre: Viladordis – Pont de Vilomara Distància: 8 km >> desnivell -190 m
En aquesta etapa, passarem per diverses tines i per la Gola del Bigaire, un espectacular pas del riu Llobregat a través de les esquerdes a les roques que el mateix riu ha anat erosionant. Passarem pel pont vell de Vilomara, originari del segle XIII, però reconstruït al segle XVII destruït per una riera.

BTT.- Puig-reig, Sant Maurici de la Quar (ANUL·LADA)
2024-11-27

Senders km 0, caminades saludables.- Per la riera de Gaià i el llac petit
2024-11-27 08:30 - 14:00 (Europe/Madrid)
Recorregut que ens permet conèixer una de les zones més meridionals de la Serra de l’Obac. La Riera de Gaià recull les aigües de la barrera de muntanyes de la Collada de l’Obac, els Caus i Serra de les Pedritxes; una vall tancada que s’obre a la Plan del Vallès pel nord-oest de la ciutat de Terrassa. Al seu curs mitjà cap al Llobregat, la riera ha forjat unes erosions argiloses espectaculars: Les Dames Coifées o Pilars Coronats. Dins de la mateix vall també coneixerem el particular Pantà de Can Bogunyà, conegut popular pels egarenses com el Llac Petit.
Punt i hora de trobada:
Estació RENFE Sant Miquel de Goneters-Viladecavalls 8:30 h
Pujarem al tren en les diferents estacions de Sabadell, en els següents horaris (bitllets de 2 zones):
Sabadell Sud: 08:07 h >> Sabadell Centre: 08:10 h >> Sabadell Nord: 08:13 h
Tornarem a Sabadell des de Terrassa FGC i RENFE (bitllets 2 zones)
Distància: 12 km >> Desnivell: + 200 m/ – 150 m
Hora aproximada de finalització a Terrassa: 14 h
Material: aigua, esmorzar, roba adequada a les condicions climatològiques i calçat per caminar per muntanya.
Activitat gratuïta per a socis/es. Soci@web i no socis: 6€
El desplaçament va a càrrec de cada participant.
Anar a pàgina inscripcions

Vídeo.- Premis Miquel Fàbregues, lliurament de premis
2024-11-27 19:00 - 20:30
Dimecres, 27 de novembre 19 h. a la Sala d’Actes
Lectura del veredicte del jurat
Lliurament dels premis
Projecció de pel·lícules premiades
Programa sessions

Projecció solidària afectades DANA 'LADAKH. Gel en el petit Tibet' amb Rafa Vadillo
2024-11-28 19:30 - 21:00
Hem recollit el guant de l’alpinista Rafa Vadillo i projectem LADAKH Gel en el petit Tibet en benefici de les persones afectades per la DANA.
En una sessió extra del Cicle de Cinema de Muntanya oferim aquest documental que ens proposa la fascinació i la seducció d’endinsar-nos a Ladakh, conegut també com ‘El Petit Tibet’, situat al nord de l’Índia, fent frontera amb el Pakistan a l’oest i el Tibet, ocupat per la Xina, al nord.
Una expedició encapçalada per Rafa Vadillo va explorar i escalar cascades de gel a la vall de Nubra, al nord de Ladakh, una vall estratègica per accedir a la qual cal un permís militar, fins i tot per als mateixos hindús. En aquesta vall acaben les muntanyes de la carena que inclou el K2, la segona muntanya més alta del planeta. Els expedicionaris van aconseguir l’obertura de cinc noves cascades de gel. El documental també mostra la vida al Ladakh, amb el budisme tibetà, autèntic i genuí, present a cada un dels seus racons, i les altes muntanyes i les grans cascades glaçades.
El documental editat per Job Films, té una durada de 55 minuts i es presenta personalment pels mateixos protagonistes.
Amb la participació de Rafa Vadillo, qui ens ha cedit gratuïtament la projecció del documental.
Aquesta sessió serà taquilla inversa en benefici de les persones afectades per la DANA. Donarem tota la recaptació a la Koordinadora de Kol·lectius Parke, un projecte comunitari que reuneix un conjunt d’entitats associatives i socials del Parc Alcosa, un barri del municipi valencià d’Alfafar. Té el seu origen al 1.985 i va sorgir de la motivació i organització de les pròpies veïnes i veïns del barri, com a eina col·lectiva en defensa dels drets de les i els més vulnerables, denunciant les seves mancances, fomentant el suport mutu i l’autogestió dels recursos des de la participació horitzontal i la responsabilitat col·lectiva. Treballen amb persones en situació o risc d’exclusió social a través de diferents projectes social especialment adreçats a joves i infants.
La DANA els ha afectat de ple. I ara més mai, necessiten ajuden.
Si no pots venir a la projecció (cal inscripció per control d’aforament) però vols col·laborar en aquesta iniciativa, pots fer la teva aportació inscrivint-te a la FILA 0.

Divendres culturals.- Pol Cruells en concert
2024-11-29 20:00 - 21:00
Pol Cruells, soci de la UES des de ben petit, ens presenta “Planeta Miret“, el seu nou disc. El seu univers musical és una fusió entre la cançó mediterrània i el pop experimental. En Pol ha publicat ja cinc discs de llarga durada. Com a baixista cantant, Pol Cruells ha enfocat la producció de “Planeta Miret” portant el baix elèctric a primer terme; també s’ha optat per una base rítmica centrada en les programacions i percussions electròniques, així com l’ús intensiu de sintetitzadors i samples per l’acompanyament harmònic.
Pol Cruells compagina la seva trajectòria en solitari amb la faceta de baixista als discs i gires d’Els Amics de les Arts; entre d’altres formacions, també ha col·laborat de forma esporàdica amb artistes com Caïm Riba, Joana Serrat o Joan Dausà.
En el concert del proper dia 29 interpretarà les seves cançons noves i també aquelles que ja formen part indissoluble del seu repertori; t’hi esperem!

Natura.- Les trampes del solitari
2024-11-30
Matinal a les entranyes de la serra de l’Obac, al Parc Natural de Sant Llorenç de Munt, pel torrent de la Saiola, la masia de la Calcina i la font del Solitari, escenaris de colpidores històries de supervivència. Acompanyats pels autors de la guia Rellinars a les teves mans, Marc Malgosa, Marc Samper i Joan Soler.
Durada: Matinal
Transport: Cotxes particulars
Dificultat: Mitjana

Cross dels Esquiadors: 49a Cursa Popular i 12a Caminada de Marxa Nòrdica ANUL·LAT
2024-12-01
Informem que degut a la baixa participació en aquesta edició del Cross dels Esquiadors que s’havia de celebrar el diumenge 1 de desembre, queda cancel·lat.
Tot i els esforços per mantenir la tradició d’aquesta competició i trobada esportiva, social i solidària, la resposta no ha estat l’esperada. A menys de 15 dies, les inscripcions són insuficients per garantir el desenvolupament del Cross dels Esquiadors, tal i com ens agradaria.
Les inscripcions queden tancades i retornarem l’import als inscrits. Agraïm sincerament a totes aquelles persones que havien mostrat el seu interès i volien participar en aquesta edició.
No obstant, tenim la intenció de tornar a organitzar el Cross dels Esquiadors a novembre de 2025, fent-lo més atractiu i adaptat a les necessitats i preferències dels participants, amb l’objectiu de recuperar l’esperit i la passió per aquesta cursa tant especial.
Agraïm la vostra comprensió i suport, i esperem poder comptar amb vosaltres en la propera edició.
Novembre de 2024
Organització Cross dels Esquiadors – Unió Excursionista de Sabadell

Xerrades obertes sobre temes de muntanya.- El Parc Nacional d’Aigüestortes i Estany de Sant Maurici
2024-12-03 19:00 - 20:30
El Parc Nacional d’Aigüestortes i Estany de Sant Maurici, a càrrec d’en Lluís Florit Molina, director del parc. Situat al bell mig de la serralada dels Pirineus, amb altituds que oscil·len entre els 1.200 i els 3.000 metres, està format per un conjunt espectacular de pics esmolats i crestes vertiginoses, boscos frondosos i prats verds, on l’aigua, amb més de 200 estanys i nombrosos rius, barrancs i zones humides n’és la protagonista.
Virtual (Zoom) a les 19 h

Senders km 0, caminades saludables.- El Gorg Blau i el castell de Clasquerí pel camí Lila
2024-12-04
El camí Lila és un recorregut que vincula patrimoni urbà i natura, cultura, història i feminisme. Fa un recorregut pel rodal més proper a Castellar del Vallès i baixa al curs mitjà del riu Ripoll on visitarem el Gorg Blau o del Fitó. Salvarem el Ripoll pel Pont Vell on el ris es fa estret i salvatge. Anirem on els senyors que manen: Castell de Clasquerí i ho complementarem amb un recorregut poc conegut, torrent Mitger, torrent feréstec que ens portarà a Sant Esteve o Castellar Vell. Tornarem a Castellar per Can Carner, on el nostre itinerari ha de superar el talús del Ripoll.
Punt i hora de trobada: Plaça Major de Castellar del Vallès a les 8:40 h del matí.
Sortida des de Sabadell en transport públic, estació d’autobusos a les 7:55 del matí. sortida de l’autobus cap a Castellar a les 8 h.
Distància: 8 km >> Desnivell: +200/-250 m
Hora aproximada de finalització a Castellar: 14 h
Material: Aigua, esmorzar, roda adequada a les condicions climatològiques i calçat per caminar per muntanya.
Activitat gratuïta per a socis i sòcies.
El transport d’anada i tornada anirà a càrrec de cada participant.

Caminades saludables +60, matinals.- Bosc de Guanta i dolmen de la Cavallera
2024-12-10 08:00 - 14:00
Excursió pel preciós paratge de Guanta, ple de llegendes i històries, entre Sentmenat i Castellar del Vallès. Recorregut pel domini de l’alzinar mediterrani i les terres agrícoles del Vallès.
Distància: 9 km >> Desnivell: 275 m

Assemblea Extraordinària de socis i sòcies
2024-12-11 18:30 - 20:30
Per acord de la junta directiva, us convoquem a l’assemblea GENERAL EXTRAORDINÀRIA de la Unió Excursionista de Sabadell, que se celebrarà el DIMECRES 11 de desembre de 2024, a dos quarts de set de la tarda en primera convocatòria, i a les set en segona, al local de l’entitat (carrer Salut, 1416 de Sabadell), per tractar dels assumptes continguts a l’Ordre del dia, que consta a continuació.
ORDRE DEL DIA ASSEMBLEA GENERAL EXTRAORDINÀRIA:

Aprovació, si escau, de l’acta de l’Assemblea anterior.
Aprovació, si escau, de modificacions en diferents punts dels estatuts per adequar-los a la situació actual.
Aprovació, si escau, del document de Règim Intern.
Informació sobre les quotes pel 2025.
Aprovació, si escau, del pressupost per al 2025.
Qüestions i preguntes

Sabadell, 4 de novembre de 2024
La Junta Directiva
Més informació

Senders.- Camí de Cavalls, reunió informativa
2024-12-12 19:30 - 20:30
Camí de Cavalls, del 13 al 20 d’octubre 2025
Una selecció dels trams més espectaculars i naturals de Camí de Cavalls. Una experiència única de senderisme que combina la naturalesa del Mediterrani amb la història mil·lenària de Menorca.
8 dies / 7 etapes = 132 km totals
El dijous 12 de desembre farem una reunió informativa per explicar-ne tots els detalls. A partir d’aquesta data s’obriran inscripcions.

Muntanya.- Portada del Pessebre
2024-12-14
EXCURSIÓ DE NADAL de la SECCIÓ MUNTANYA i LA CORAL LA CARENA al SANTUARI DEL FAR (SELVA)
Sortirem de Sabadell a les 7h. del matí de la Plaça Catalunya, davant l’Hotel Sabadell.
Anirem amb autocar al coll de Condreu on pensem arribar a les 8h 45 min.
Esmorzarem al bar restaurant que hi ha en el mateix coll i repartirem alguna menja dolça a tots als participants.
Un cop esmorzats, ens dividirem en dos possibles grups, en funció del nivell dels participants a l’excursió.
El primer grup farem l’excursió llarga sortint a peu del coll de Condreu on començarem un recorregut interessantíssim pujant al Puig de la Toia, per passar tot seguit per la Balma i Bolet de la Toia, roques d’Armadans, cova d’en Ferriol, salt i roques dels Esquellons, Siurenys de Pedra, riera de l’Om, basses de la Jaça, collet de l’Aire fins arribar a una de les atraccions d’aquests itinerari com son les sorprenents roques Encantades. Des d’aquest punt seguirem fins arribar de nou al coll de Condreu des d’on agafarem un corriol que passa per la vesant de llevant del Serrat del Moro, pel mig d’una fageda de somni, fins a la carretera del Far molt a prop ja del Santuari. Un cop aquí i si anem be de temps baixarem per un altre corriol fins a la singlera del Far per pujar pel camí de la cinglera i els Miradors fins al Santuari.
Dificultat, entre fàcil i moderada. Temps efectiu: 4, 5 h. Distància: 13 km. Desnivell: + 500 m
Excursió curta: El segon grup anirà directament al Santuari del Far des d’on podran fer un recorregut circular passant pel camí de la cinglera i els Miradors.
Dificultat, fàcil. Temps efectiu: 1 h. Distància: 4,5 km. Desnivell: + 110 m
Com cada any a dalt al Santuari i tots plegats celebrarem les festes de Nadal amb un petit concert de la coral La Carena i la tradicional cantada popular de nadales davant el Pessebre i després de dinar , torrons, neules i cava per tothom qui en vulgui.
La tornada és farà directament amb autocar des del Santuari.
Transport: Autocar Places: 55
Preu inscripció: socis: 24 € // soci@web i no socis: 30 €
Condicions: Per participar a l’excursió cal tenir una assegurança de muntanya.
Nota: Ens reservem la possibilitat de fer canvis en l’itinerari en funció de possibles dificultats per qüestió de temps o problemes meteorològics.

Natura.- La Morella, entre dolines i rasclers
2024-12-14
Des de Campgràs, l’indret amb més dolines i avencs de tot el parc natural de Garraf, pujarem al cim de la Morella (594 m), el més alt del massís, un mirador excepcional del Delta del Llobregat, el Penedès i el Vallès. itinerari per entendre l’origen del paisatge càrstic, les seves singulars formes de relleu i els peculiars fenòmens erosius superficials i subterranis de les roques calcàries.
Amb el guiatge de Roberto Espínola, geòleg, autor del llibre “Itineraris del patrimoni geològic i miner del Baix Llobregat”.
Durada: Matinal
Transport: Autocar
Dificultat: Baixa

Senders.- Camí natural de l’Ebre, de Deltebre a Riumar
2024-12-14
Aquesta darrera etapa, la començarem al Molí de Rafelet, per descobrir la història i el procés d’elaboració de l’arròs, així com les seves varietats. El molí està portat per en Rafael i la Teresa, 3a. Generació que han mantingut viu el llegat cultural i gastronòmic.
Una vegada finalitzada la visita, començarem la nostra última ruta del Camí Natural de l’Ebre.
Iniciem l’etapa davant del Pont lo Passador. Ens acostem a la vora de l’Ebre per tal de anar hi riu avall per un vial per a bicicletes i vianants. Passem per la zona d’embarcadors, niu de metralletes de la Guerra Civil i continuem pel vial al costat del riu. L’itinerari ens portarà al Port de Creuers, Mirador Marededéus, Mirador Zigurat, Far del Garxal, Mirador del Garxal- Mirador de Riumar i Riumar.
Una vegada finalitzat el trajecte, ens traslladarem al restaurant per degustar una arrrossada (opcional), al costat del riu Ebre.
Distància: 8 km >> Desnivell: -4 m
Sortida en autocar a les 6 del matí davant l’Hotel Sabadell

Marxa Nòrdica.- La sardana del bosc
2024-12-15
Sortida de marxa nòrdica amb bany de bosc per l’entorn de Ripollet, Montcada i Santa Perpètua
Distància: 11,20 km >> Desnivell: +/-161 m
Sortida a les 7:45 del matí des de la Plaça de les Dones del Tèxtil per anar cap el Parc dels Pinetons de Ripollet en cotxes.
Sortida matinal, en cotxes particulars. Cal portar esmorzar.
Activitat oberta a tothom que practica marxa nòrdica. Cal estar federat/ada o tramitar una assegurança temporal de dia
Inscripcions a partir del dilluns 2 de desembre

Cafè científic.- La invasió de la intel·ligència artificial
2024-12-17 19:00 - 19:30
La invasió de la intel·ligència artificial, a càrrec de Pedro Meseguer, Investigador en intel·ligència artificial
Organitza: Fundació Bosch i Cardellach
L’any 1997, en un hotel de Nova York, el campió d’escacs Gari Kasparov s’enfrontava per segona vegada a Watson, un programa desenvolupat per IBM. En la sisena i definitiva partida, Kasparov va abandonar en el moviment 19. Aquest va ser el primer gran èxit mediàtic de la Intel·ligència Artificial (IA) que va marcar el començament d’una sèrie d’avanços espectaculars que han culminat —ara com ara— amb la IA generativa.
A les 19 h a la sala d’actes – gratuït
Què ha passat perquè avui la IA sigui vista amb sorpresa i, a vegades, fins i tot amb por? De tot plegat, en parlarem en aquest cafè científic. Parlarem dels darrers avanços i de l’impacte en la cultura i en la nostra vida quotidiana. I una cosa important: aprendrem a no tenir por a la IA.

Xerrades obertes sobre temes de muntanya.- Malalties infeccioses i vacunes
2024-12-17 19:00 - 20:30
El Dr. Valentí Pineda Solas, cap de pediatria de l’hospital Parc Taulí, especialista en malalties infeccioses i vacunes; professor de la UAB, ens parlarà d’amenaces en malalties infeccioses, de l’efecte del canvi climàtic en la disminució de les cobertures vacunals i com aquest canvi fa que els vectors transmissors de malalties infeccioses mai vistes en el nostre entorn, estiguin ara entre nosaltres com el Dengue, Zika, Virus del Nil…etc. També de com la falta d’accés a les vacunes o el rebuig a elles, fa que malalties que ja no teníem, com el xarampió, la tos ferina o la meningitis, tornin a ser entre nosaltres.
Virtual (zoom) a les 19 h

Les excursions del dimecres.- Ruta de les 3 ermites a Amer (La Selva)
2024-12-18
Santa Brígida, la Mare de Déu del Puig d’Elena i l’ermita de Sant Roc, són les tres ermites situades a l’altiplà envoltat de cingleres calcàries que s’aixeca entre la vall d’Amer i la de Llémena.
Distància: 15 km >> Desnivell: +/- 630 m.

BTT.- Ronda Codinenca, Sant Miquel del Fai
2024-12-18
Distància: 40 km – desnivell: +/- 750 m
Dificultat: Moderada
Recorregut: Sant Feliu de Codines, Sant Miquel del Fai, Sant Pere de Bertí, el Clascar, Sant Miquel ses Perxes, Mas Blanc, El Paré i Sant Feliu de Codines.
Lloc i hora de trobada: Trobada al centre cívic de Sant Feliu de Codines a les 8:30 per sortir a les 9:00 h.
Dinar (optatiu): Restaurant La Fonteta de Sant Feliu de Codines, al mateix centre cívic, preu menú: 17€ (es paga in situ, cal indicar si voldreu dinar en el moment de fer la inscripció).
És obligatori portar casc, càmera de recanvi, manxa i eines bàsiques.
Inscripcions obertes
Màxim 15 places
Més informació a btt@ues.cat

Vídeo.- Regal de Nadal
2024-12-18 18:30 - 19:30
Per cloure les sessions del Grup de vídeo enguany, us oferim el programa que va representar a Espanya en la darrera Copa del Mon de la UNICA celebrada a Poznan (Polònia) on va obtenir els màxims guardons internacionals dotats:

Beauty (Diploma d’honor) d’Aitana Belda i Aroa Celdrán (Barcelona).
Hijos de Àfrica (Medalla de plata) de Julio Pérez i Carles Bover ( Madrid- Palma).
No vull ser un heroi (Medalla d’or i millor direcció) de Joan Paüls Vergés (Terrassa).

El programa en conjunt, va rebre també el guardó al “Programa més interessant”.
Un autèntic regal de Nadal !!!!

Durada de la sessió: 55 min

La Carena.- Cantada de Nadales
2024-12-18 19:30 - 20:30
Vine a celebrar el Nadal amb nosaltres
a les 19:30 h al bar de la UES, amb torrons i cava per a tothom

Presentació del llibre 'Can Feu i l'heràldica nobiliària'
2024-12-19 19:00 - 20:00
L’Associació cultural Can Feu, en col·laboració amb la secció d’Història, presenta el llibre Can Feu i l’heràldica nobiliària.
El llibre recull l’estudi inèdit dels símbols heràldics i de genealogia de la Torre d’en Feu.
La presentació anirà a càrrec dels autors del llibre:

Aleix González Campaña, guia Turístic Oficial de Catalunya i fundador de l’Associació Cultural Can Feu
Salvador Redó i Martí, historiador
Pere Molas i Ribalta, historiador i professor jubilat de la UB

A les 19 h, a la sala d’actes. Gratuït.

Senders.- De la muntanya al mar, de Sant Aniol de Finestres al pla de Sant Joan
2024-12-22
El diumenge 22 de desembre fem la 3ra etapa de la ruta des de la Muntanya al Mar.
De la Muntanya al Mar és una ruta senderista que s’inicia a Olot i finalitza a la platja de Pals. Transcorre per les comarques de la Garrotxa, el Gironès i el Baix Empordà.
Començarem a Sant Aniol de Finestres i seguirem tota la Vall de la Llémena en direcció al Gironès. Caminarem pel Camí Ral de la Vall de la Llémena que ens portarà a la ciutat de Girona en properes etapes.
Itinerari: Sant Aniol de Finestres – Sant Martí de Llémena – Pla de Sant Joan
Distància: 15 km – desnivell: +60 m/-210 m de desnivell. Dificultat: fàcil
Sortida de tot el dia amb autocar
Inscripcions del 2 al 16 de desembre

Marxa Nòrdica.- La clàssica de Nadal
2024-12-22
Recorregut: Sortirem de l’aparcament de La Fàbrica, pujarem cap a Torre Romeu pel passeig, baixarem direcció Santiga i tornarem per Poble Nou, ermita de Sant Nicolau i camí del riu fins l’aparcament.
Distància: 9,8 km >> Desnivell: +/-220 m
Sortida a les 9:30 h Davant de ‘La Fàbrica’, carrer del Riu Ripoll. Sortida matinal.
Inscripcions a secrertaria o a ues.cat (inscripcions activitats). Activitat gratuïta. Cal estar federat/ada.
Sortida a càrrec d’Anna Puig.

Marxa Nòrdica.- Caminada de cap d'any
2024-12-29
La clàssica matinal de marxa nòrdica per tancar l’any.
Recorregut circular: Sabadell, Santiga, Can Roqueta, Sabadell
Sortida a càrrec de Maria Marminyà
Distància: 13,17 km >> Desnivell: +/-263 m
Trobada a les 8:30 h a l’ aparcament del cementiri de Sabadell
Inscripcions a secretaria o a ues.cat (inscripcions activitats)
Activitat gratuïta. Cal estar federat/ada.
